તેવામાં મંગળવારે યોજાયેલા બે વિભાગની ચૂંટણી કાજે સવારથી જ મોટી સંખ્યામાં મતદારો પોતાના મતદાનનો ઉપયોગ કરવા માર્કેટ પરિસરમાં પહોંચી જવા પામ્યા હતા. દાહોદ અનાજ માર્કેટ તરીકે ઓળખાતી આ સંસ્થાની ચૂંટણીનો માહોલ જોવા માટે મોટી સંખ્યામાં દાહોદવાસીઓ માર્કેટ ખાતે ઉમટી પડ્યા હતા. ચૂંટણીને લઈને મોટાભાગના વેપારીઓ ચૂંટણી સ્થળે ઉમટેલા હોઈ મોટાભાગના માર્કેટમાં અનાજની લે-વેચનો વેપાર બંધ રહ્યો હોઈ વેપારીઓ સ્વયંભુ રજાના મૂડમાં હોઈ આખો દિવસ ખાણીપીણીની જયાફતો ઉડતી જોવા મળી હતી.